ภารกิจและอำนาจหน้าที่ตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึ  (ฉบับที่ ๖)  พ.ศ. ๒๕๕๒
วิสัยทัศน์   พันธกิจ  และจุดมุ่งหมายเพื่อการพัฒนา
องค์การบริหารส่วนตำบลยะต๊ะ ได้กำหนดวิสัยทัศน์ พันธกิจและจุดมุ่งหมายการพัฒนา    เพื่อเป็นกรอบแนวคิดในการปฏิบัติภาระหน้าที่ โดยยึดถือประโยชน์ของประชาชนสำคัญเน้นบริหารกิจการบ้านเมืองที่ดีและการมีส่วนร่วมของประชาชน โดยมียุทธศาสตร์และนโยบายของรัฐบาลและจังหวัดยะลาเป็นหลักในการกำหนด เพื่อดำเนินงานตามอำนาจหน้าที่ขององค์การบริหารส่วนตำบลที่กำหนดไว้ตามพระราชบัญญัติสภาตำบลและองค์การบริหารส่วนตำบล พ.ศ.2537  และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542

วิสัยทัศน์การพัฒนาองค์การบริหารส่วนตำบลยะต๊ะ

       “เศรษฐกิจก้าวหน้า  ชีวาสุขสดใส  ก้าวไกลสู่อาเซียน” 
พันธกิจการพัฒนาองค์การบริหารส่วนตำบลยะต๊ะ
ภารกิจที่  1  พัฒนาเศรษฐกิจและคุณภาพชีวิต  เพื่อส่งเสริมอาชีพให้กับประชาชนในตำบลมีรายได้เพียงพอ มีคุณภาพชีวิตที่ดี มีบริการป้องกันและควบคุมโรคอย่างทั่วถึงเป็นชุมชนที่เข้มแข็ง
ภารกิจที่  2  พัฒนาหมู่บ้าน/ชุมชนน่าอยู่ จัดระบบโครงสร้างพื้นฐาน ทั้งระบบสาธารณูปโภคและสาธารณูปการให้สมบูรณ์
ภารกิจที่  3  การบริหารองค์กร  เพื่อการบริหารจัดการองค์กรให้มีมาตรฐาน  และพัฒนาศักยภาพของผู้บริหาร 

ภารกิจที่  4  เสริมสร้างและรักษาความสงบเรียบร้อย โดยเฉพาะกิจกรรมเสริมสร้างความเข้มแข็งของชุมชน การป้องกันและการแก้ไขปัญหายาเสพติด พร้อมทั้งการจัดให้มีการอบรมอาสาสมัครป้องกันและบรรเทาสาธารณภัย และชุดรักษาความปลอดภัยหมู่บ้าน
ภารกิจที่  5  การบริหารการศึกษา ศาสนา วัฒนธรรมและนันทนาการ เพื่อให้ประชาชนทุกกลุ่มเห็นความสำคัญของการอนุรักษ์ประเพณีและวัฒนธรรมท้องถิ่น พัฒนาอาคารสถานที่และการจัดการเรียนการสอนของศูนย์พัฒนาเด็กเล็ก

พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง      (ฉบับที่ ๖)  พ.ศ. ๒๕๕๒ มาตรา ๕๘ บัญญัติไว้ว่า ให้องค์การบริหารส่วนตำบลมีนายกองค์การบริหารส่วนตำบลคนหนึ่ง  ซึ่งมาจากการเลือกตั้งโดยตรงของประชาชนตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น และมาตรา ๕๘/๕ บัญญัติไว้ว่า ก่อนนายกองค์การบริหารส่วนตำบลเข้ารับหน้าที่        ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบล เพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล 


องค์การบริหารส่วนตำบลยะต๊ะ  จึงมีบทบาทอำนาจหน้าที่ในการให้บริการสาธารณะพื้นฐานแก่ประชาชนในท้องถิ่นรวมทั้งการพัฒนาด้านคุณภาพชีวิตและการพัฒนาด้านเศรษฐกิจ และสังคม ซึ่งจะนำมากำหนดยุทธศาสตร์และแนวทางการพัฒนาของท้องถิ่น  โดยแสดงถึงวิสัยทัศน์ พันธกิจ และจุดมุ่งหมายเพื่อการพัฒนาในอนาคตให้สอดคล้องตามนโยบายของรัฐบาล แผนพัฒนาเศรษฐกิจและสังคมแห่งชาติ แผนยุทธศาสตร์ในการพัฒนาจังหวัด แผนยุทธศาสตร์การพัฒนาอำเภอ และนโยบายของผู้บริหารท้องถิ่น และตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖)  พ.ศ. ๒๕๕๒  มีอำนาจหน้าที่ ดังนี้ คือ  

มาตรา ๖๖ องค์การบริหารส่วนตำบลมีอำนาจหน้าที่ในการพัฒนาตำบลทั้งในด้านเศรษฐกิจ สังคม และวัฒนธรรม
                    มาตรา 67  ภายใต้บังคับแห่งกฎหมาย องค์การบริหารส่วนตำบล มีหน้าที่ต้องทำในเขตองค์การบริหารส่วนตำบล ดังต่อไปนี้
                    (1) จัดให้มีและบำรุงรักษาทางน้ำและทางบก
                    (2) รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล
                    (3) ป้องกันโรคและระงับโรคติดต่อ
                    (4) ป้องกันและบรรเทาสาธารณภัย
                    (5) ส่งเสริมการศึกษา ศาสนา และวัฒนธรรม
                    (6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ
                    (7) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม
                    (8) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น
                    (9) ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากรให้ตามความจำเป็นและสมควร

                    มาตรา 68  ภายใต้บังคับแห่งกฎหมาย องค์การบริหารส่วนตำบลอาจจัดทำกิจการในเขตองค์การบริหารส่วนตำบล ดังต่อไปนี้
                    (1) ให้มีน้ำเพื่อการอุปโภค บริโภค และการเกษตร
                    (2) ให้มีและบำรุงการไฟฟ้าหรือแสงสว่างโดยวิธีอื่น
                    (3) ให้มีและบำรุงรักษาทางระบายน้ำ
                    (4) ให้มีและบำรุงสถานที่ประชุม การกีฬา การพักผ่อนหย่อนใจและสวนสาธารณะ
                    (5) ให้มีและส่งเสริมกลุ่มเกษตรกรและกิจการสหกรณ์
                    (6) ส่งเสริมให้มีอุตสาหกรรมในครอบครัว
                    (7) บำรุงและส่งเสริมการประกอบอาชีพของราษฎร
                    (8) การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน
                    (9) หาผลประโยชน์จากทรัพย์สินขององค์การบริหารส่วนตำบล
                    (10) ให้มีตลาด ท่าเทียบเรือ และท่าข้าม
                    (11) กิจการเกี่ยวกับการพาณิชย์
                    (12) การท่องเที่ยว
                    (13) การผังเมือง
